கேள்வி: கி. ஆ. பெ. விசுவநாதம் விருது என்பது என்ன?
பதில்: கி. ஆ. பெ. விசுவநாதம் விருது என்பது தமிழ்நாடு அரசு தமிழ் வளர்ச்சித் துறையின் கீழ் இயங்கும் தமிழ் வளர்ச்சி இயக்ககம் மூலம் தமிழ்நெறியில் தமிழ்த் தொண்டாற்றும் ஒருவருக்கு ஆண்டுதோறும் வழங்கப்படும் ஒரு விருதாகும். தமிழ்நாடு அரசின் அரசாணை எண் (1டி) 14, தமிழ் வளச்சி பண்பாடு மற்றும் அறநிலையத் துறை நாள் 24.1.2000 மூலம் 2000 ஆண்டிலிருந்து இவ்விருது வழங்கப்படுகிறது. 2000 ஆம் ஆண்டிலிருந்து வழங்கப்படும் இந்த விருதுக்கு ரூபாய் ஒரு இலட்சம் பணமுடிப்பும் எட்டு கிராம் அளவிலான தங்கப்பதக்கமும் வழங்கப்படுகிறது.தமிழ்நாடு அரசின் தமிழ் வளர்ச்சித் துறை இயக்குநர் முனைவர் கா. மு. சேகர் அவர்களது திருவள்ளுவராண்டு 2044/மாசி 22, ந. க. எண். ஆமொ2/1139/2013, நாள்: 06-03-2013 கடிதம் மூலம் தமிழ் விக்கிப்பீடியாவில் வெளியிடுவதற்காக தேனி. மு. சுப்பிரமணிக்கு வழங்கிய தமிழ் வளர்ச்சி - சிறந்த நூல்களுக்கான பரிசுகள் மற்றும் தமிழ் வளர்ச்சித் துறை விருதுகள் பட்டியல்.